IEKŠĒJAIS NORMATĪVAIS AKTS Nr. 4.2.29.

 APSTIPRINĀTS

ar Jelgavas novada Tālmācības vidusskolas direktora

2024. gada 5. septembra rīkojumu Nr. JNTV/1-9/24/16

 **Jelgavas novada Tālmācības vidusskolas izglītojamo**

 **mācību sniegumu vērtēšanas kārtība**

 *Izdoti saskaņā ar Vispārējās izglītības likuma 10. panta trešās daļas 2. punktu, Ministru kabineta 27.11.2018. noteikumu Nr. 747 “Noteikumi par valsts pamatizglītības standartu un pamatizglītības programmu paraugiem” 15. punktu un 11. pielikuma 19. punktu, Ministru kabineta 3.09.2019. noteikumu Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem”20. punktu un 11.pielikuma 16. punktu.*

*Noteikumu Nr. 476 “Grozījumi Ministru kabineta 2018. gada 27. novembra noteikumos Nr. 747 “Noteikumi par valsts pamatizglītības standartu un pamatizglītības programmu paraugiem”.*

*Jelgavas* novada *Tālmācības vidusskolas nolikuma 23. punktu*

**I. Vispārīgie jautājumi**

1. Izglītojamo mācību sasniegumu vērtēšanas kārtība (turpmāk-VĒRTĒŠANAS KĀRTĪBA) Jelgavas novada Tālmācības vidusskolā (turpmāk-SKOLĀ) nosaka, kā tiek īstenota summatīvā, diagnosticējošā un formatīvā vērtēšana un kā skolas dokumentos tiek atspoguļoti izglītojamo mācīšanās rezultāti.
2. Vērtēšanas kārtība nosaka vienotus izglītojamo mācīšanās vērtēšanas pamatprincipus SKOLĀ un veicina par tiem izglītojamo un pedagogu izpratni.
3. VĒRTĒŠANAS KĀRTĪBA ir saistoša SKOLAS pedagogiem, izglītojamajiem un nepilngadīgo izglītojamo vecākiem.
4. VĒRTĒŠANAS KĀRTĪBAS izpildītāji ir SKOLAS izglītojamie un pedagogi.
5. Ar VĒRTĒŠANAS KĀRTĪBU klašu audzinātāji iepazīstina izglītojamos katra mācību gada sākumā.
6. SKOLA nepilngadīgā izglītojamā likumiskos pārstāvjus (turpmāk- VECĀKUS) ar VĒRTĒŠANAS KĀRTĪBU iepazīstina katra mācību gada sākumā, elektroniski nosūtot to skolvadības sistēmā (turpmāk-E klasē). VĒRTĒŠANAS KĀRTĪBA pieejama arī SKOLAS mājas lapā.

**II. Izglītojamo mācību sasniegumu vērtēšanas mērķis, uzdevumi un pamatprincipi**

1. Izglītojamo mācību sasniegumu **vērtēšanas mērķis** ir objektīvs un profesionāls izglītojamā sasniegumu raksturojums, kas sekmē katra izglītojamā sabiedriskajai un individuālajai dzīvei nepieciešamo zināšanu un prasmju apguvi un izpratni par mācīšanās panākumiem.
2. Izglītojamo mācīšanās sasniegumu **vērtēšanas uzdevumi:**
	1. veicināt izglītojamo, pedagogu un vecāku sadarbību;
	2. konstatēt katra izglītojamā sasniegumus un to dinamiku;
	3. veikt nepieciešamo mācību procesa korekciju izglītojamo mācību sasniegumu uzlabošanai;
	4. motivēt izglītojamos uzlabot savus mācību sasniegumus;
	5. sekmēt izglītojamo līdzatbildību par mācību rezultātiem, veicot pašvērtējumu.
3. Izglītojamo mācību sasniegumu **vērtēšanas pamatprincipi:**
	1. Sistemātiskuma princips-mācību snieguma vērtēšanas pamatā ir sistēma, kuru raksturo regulāru un pamatotu, noteiktā secībā veidotu darbību kopums; (Skat.V nodaļu šajā dokumentā);
	2. atklātības un skaidrības princips-pirms mācību sasnieguma demonstrēšanas izglītojamajam ir zināmi un saprotami plānotie sasniedzamie rezultāti un viņa mācību snieguma vērtēšanas kritēriji; pie pārbaudes darba jābūt sasniedzamiem rezultātiem;
	3. metodiskās daudzveidības princips-mācību sasnieguma vērtēšanai izmanto dažādus vērtēšanas metodiskos paņēmienus;
	4. iekļaujošais princips-mācību sasnieguma vērtēšana tiek pielāgota ikviena izglītojamā dažādajām mācīšanās vajadzībām, piemēram, laika dalījums un ilgums, vide, izglītojamā sasnieguma demonstrēšanas veids, piekļuve vērtēšanas darbam;
	5. izaugsmes princips-mācību snieguma vērtēšanā, īpaši mācīšanās posma noslēgumā, tiek ņemta vērā izglītojamā individuālā mācību sasnieguma attīstības dinamika.

**III. Mācību snieguma vērtēšanas plānošana un vadība**

1. SKOLA plāno un īsteno valsts pamatizglītības un valsts vispārējās vidējās izglītības standartā noteiktos mācību sasnieguma vērtēšanas veidus:
	1. formatīvā vērtēšana, kas ir ikdienas mācību procesa sastāvdaļa un nodrošina izglītojamajam un pedagogam atgriezenisko saiti par izglītojamā tā brīža sniegumu pret plānotajiem sasniedzamajiem rezultātiem;
	2. diagnosticējošā vērtēšana, lai noteiktu izglītojamā mācīšanās vajadzības un sniegtu izglītojamajam papildu atbalstu, plānotu un uzlabotu mācīšanu;
	3. summatīvā vērtēšana, ko organizē mācīšanās posma nobeigumā (piemēram, temata, mācību gada, izglītības pakāpes noslēgumā), lai novērtētu un dokumentētu izglītojamā mācīšanās rezultātu.
2. SKOLAS administrācija:
	1. pārrauga izmantojamo vērtēšanas veidu ievērošanu;
	2. plāno ar vērtēšanu saistītos nepieciešamos pasākumus pedagogu tālākizglītībā;
	3. pārrauga pedagogu un vecāku sadarbību ikdienā un mācību sasniegumu vērtēšanas problēmsituācijas gadījumā;
	4. pārbauda:
		1. kā pedagogi veic ierakstus par izglītojamo sasniegumiem e – žurnālā;
		2. pedagogu ierakstus e-žurnālā pārbaudes darbu plānotājā un to norises izpildi;
		3. pārbaudes darbu skaitu nedēļā (ne vairāk kā 2 pārbaudes darbi dienā).
3. SKOLAS pedagogi:
	1. plāno pārbaudes darbu formas, skaitu, metodes un izpildes laiku, analizē iegūtos mācību sasniegumu rezultātus un izmanto tos tālākās darbības pilnveidošanā;
	2. nosaka pārbaudes darbu laikus (nedēļu), ievērojot mācību stundu tēmu plānojumus.
	3. ieraksta 1. semestra summatīvo pārbaudes darbu norises laiku un tematu elektroniskajā pārbaudes darbu plānotajā E-klasē līdz 15. septembrim;
	4. ieraksta 2. semestra summatīvo pārbaudes darbu norises laiku un tematu elektroniskajā pārbaudes darbu plānotājā e žurnālā līdz 8. janvārim;
	5. publicē savā kursā katra mācību gada sākumā mācību priekšmeta vērtēšanas plānu, kas ietver summatīvās vērtēšanas darbu skaitu un mācību gada vērtējuma iegūšanas nosacījumus;
	6. organizē diagnostikas darbu latviešu valodā, angļu valodā un matemātikā līdz septembra vidum un iegūtos rezultātus izmanto turpmākā mācību darba organizācijā;
	7. pirms katra summatīvā vērtēšanas darba informē izglītojamo par plānoto sasniedzamo rezultātu un vērtēšanas kritērijiem; (piemērs-apgūtās tēmas pārbaude-leksika, valodas lietojums, gramatika, runāšanas prasmes);
	8. sadarbībā ar SKOLAS administrāciju pēc nepieciešamības pielāgo mācību snieguma vērtēšanu izglītojamā dažādajām mācīšanās vajadzībām;
4. SKOLAS pedagoga palīgs:
	* 1. nosūta divas reizes mācību gada laikā (līdz 20. septembrim un līdz 15. janvārim) izglītojamajiem un nepilngadīgo izglītojamo vecākiem E- klasē visu mācību priekšmetu (kursu) vērtēšanas plānu, kas ietver summatīvās vērtēšanas darbu skaitu, tematu;
		2. ievieto mācību vidē MOODLE pie katras klases šo summatīvo pārbaudes darbu grafiku.

**IV. Sadarbība ar vecākiem**

1. Uzņemot SKOLĀ, nepilngadīgo izglītojamo VACĀKI tiek iepazīstināti ar mācību sasniegumu VĒRTĒŠANAS KĀRTĪBU.
2. Katrā klases/SKOLAS sapulcē VECĀKIEM tiek aktualizēta VĒRTĒŠANAS KĀRTĪBA.
3. Pēc VECĀKU pieprasījuma pedagogi izskaidro attiecīgā pārbaudes darba vērtēšanas kritērijus un iegūto vērtējumu.
4. Klašu audzinātāji informē nepilngadīgo izglītojamo VECĀKUS par izglītojamo sasniegumiem, nosūtot skolvadības sistēmā “e-klase’ (www e-klase.lv) katru mēnesi sekmju izrakstu.

**V. Mācību sasnieguma vērtējumu atspoguļošana un vērtēšanas organizēšana**

1. Formatīvā vērtēšana:
	1. formatīvos pārbaudes darbus pedagogs obligāti veido latviešu valodā, angļu valodā un matemātikā, tie nevar būt mazāk kā pārbaudes darbu skaits semestrī. Pārējos priekšmetos pedagogs pats izvērtē nepieciešamību veidot šādus pārbaudes darbus;
	2. Formatīvie vērtējumi par būtiskiem izglītojamajiem sasniedzamajiem rezultātiem katra temata ietvaros tiek fiksēti E-klasē un tos izsaka procentos. Tos pedagogi izmanto, plānojot mācīšanu, savukārt izglītojamie, plānojot savu mācīšanos. Formatīvajā vērtēšanā iegūtais rezultāts netiek ņemts vērā, izliekot semestra vērtējumu, taču tie ir obligāti jāizpilda pirms summatīvā pārbaudes darba.
	3. Formatīvais darbs tiek veikts pirms pārbaudes darba.
2. Diagnosticējošā vērtēšana:
	1. veic latviešu valodā, angļu valodā un matemātikā mācību gada pirmajās divās nedēļās;
	2. diagnostikas darbā iegūtos vērtējumus izsaka %. Iegūtos procentus ieraksta e- klases žurnālā un veic izvērtēšanu.
3. Summatīvajā vērtēšanā:
	1. 4.-12.klasēs vērtējumu izsaka ballēs (10 -“izcili”, 9 -“teicami”, 8 -“ļoti labi”, 7-“labi”,6-“gandrīz labi”, 5- “viduvēji”, 4-“gandrīz viduvēji”, 3- “vāji’, 2-”ļoti vāji”, 1-“ļoti, ļoti vāji”), izmantojot vienotas vērtēšanas kritēriju grupas (skat.1. pielikumu);
	2. summatīvo pārbaudes darbu skaits semestrī atbilst mācību programmā noteiktajam stundu skaitam nedēļā, taču tas nav mazāks par 2 pārbaudes darbiem semestrī;
	3. izglītojamie summatīvās vērtēšanas darbus kārto tam paredzētajā laikā.
4. Pedagogs jebkurā temata nobeiguma vērtēšanas darbā nodrošina izglītojamajam iespēju demonstrēt sasniegumu atbilstoši jebkuram vērtējumam 10 ballu skalā.
5. Ja izglītojamais nav uzrakstījis darbu plānotajā laikā (nedēļā), tad nākamās nedēļas sākumā ieskaites ailē tiek ierakstīts nv;
6. Izglītojamie, iesūtot e-vidē pārbaudes darbus, var saņemt augstāko vērtējumu-8 balles, līdz 10 ballēm var iegūt, sazinoties ar priekšmeta pedagogu un aizstāvot darbu ne vēlāk kā mēnesi pēc vērtējuma saņemšanas.
7. Izglītojamais var uzrakstīt neizpildītos summatīvās vērtēšanas darbus, kas e-žurnālā atzīmēti ar ierakstu n vai nv. Iegūto vērtējumu pedagogs ieliek e- žurnālā blakus esošajam ierakstam n vai nv (piemēram nv/6). Izliekot vērtējumu semestrī, pedagogs ņem vērā tikai uzlaboto vērtējumu.
8. Pedagogs neizliek pārbaudes darba vērtējumu un veic ierakstu nv, ja:
	1. nav pildīts kāds no uzdevumiem;
	2. temata nobeiguma darbu nav veicis patstāvīgi, piemēram, ir iesniedzis cita autora darbu vai tā daļu (plaģiātu);
	3. pārbaudes darba vai tā daļas izpildē izmantots mākslīgais intelekts, bet nav norādīta atsauce uz to;
	4. atbildēs sniegtas cilvēku cieņu aizskarošas piezīmes;
	5. nesalasāms rokraksts.
9. Situācija tiek risināta, individuāli vienojoties ar priekšmeta pedagogu par pārbaudes darba uzlabošanu.
10. Ja pedagogam ir aizdomas, ka darbu nav pildījis izglītojamais, pedagogs drīkst uzaicināt izglītojamo uz tiešsaistes darba aizstāvēšanu. Ja izglītojamais uzaicinājumu ignorē, pedagogs vērtējuma ailē ieraksta nv un izglītojamā personas lietā apraksta situācijas būtību.
11. Saskaņojot ar administrāciju, pedagogam ir tiesības noteikt terminētu piekļuvi pārbaudes darbam vai tā daļai, pārbaudes darba vērtēšanas skalā norādot, cik punktus par katru daļu var iegūt.
12. Pedagogs darbu vērtē tikai tad, ja ir saņēmis to no lietišķas izglītojamā e-pasta adreses, kurā obligāti ir iekļauts izglītojamā uzvārds.
13. Ja darbs ir atsūtīts no cita e-pasta, pedagogs sūta darbu atpakaļ, uzdodot to atkārtoti atsūtīt no izglītojamā identificējama e-pasta.
14. Pedagogs pēc izglītojamā vai viņa likumiskā pārstāvja lūguma sniedz skaidrojumu par darba vērtējumu mēneša laikā pēc darba novērtēšanas.
15. Izglītojamo pārbaudes darbi tiek glabāti līdz mācību gada beigām pie mācību priekšmetu pedagogiem e-vidē (….tavatalmaciba.lv).
16. Pārbaudes darbu un tā vērtēšanas kritērijus atbilstoši katra mācību priekšmeta standartam un programmai veido mācību priekšmeta pedagogs.
17. Izliekot vērtējumu gadā, pedagogs summē **visus** mācību gada laikā iegūtos summatīvos vērtējumus un dala ar vērtējumu skaitu. Semestra vērtējumu pedagogs noapaļo uz augšu no 0,5.
18. Lai saņemtu semestra/gada vērtējumu, izglītojamajam jāiegūst summatīvais vērtējums visos pārbaudes darbos.
19. Pedagogs var izmantot iegūtos mācīšanās pierādījumus un atbrīvot izglītojamo no temata nobeiguma darba vai darba daļas izpildes sakarā ar izglītojamā piedalīšanos ārpusskolas pasākumos, kas saistīti ar konkrēto mācību priekšmetu (kursu) un atspoguļo pierādījumus par mācību priekšmetā (kursā) paredzēti sasniedzamo rezultātu apguvi.

**VI. Starpdisciplinārās kursa “Projekta darbs” vērtēšana**

Vērtējumu līdz 5 ballēm par starpdisciplināro kursu PROJEKTA DARBS saņem pēc noteikto summatīvo pārbaudes darbu veikšanas I un II semestrī.

Vērtējumu līdz 10 ballēm par starpdisciplināro kursu PROJEKTA DARBS saņem pēc tā uzrakstīšanas un aizstāvēšanas mācību gada II semestrī.

Vērtēšanas kritēriji ir pieejamo MOODLE mācību vidē kursā “Projekta darbs”. Vērtēšanas skala ir pieejama pie katra pārbaudes darba.

**VII. Mācību sasnieguma vērtējumu paziņošana**

1. Pedagogi izlabo:
	1. formatīvo/summatīvo darbu, vērtējumu izliek e- žurnālā ne vēlāk kā 7 dienas pēc tā saņemšanas, sniedzot atgriezenisko saiti par izpildīto darbu;
	2. radošo pārbaudes darbu, vērtējumu izliek e-žurnālā ne vēlāk kā 10 dienas pēc tā saņemšanas, sniedzot atgriezenisko saiti par izpildīto darbu. Radošā darba nosaukumā MOODLE mācību vidē jābūt ietvertiem vārdiem “radošais darbs”.
2. Mācību priekšmeta (kursa) temata nobeiguma pārbaudes darbi tiek analizēti un saglabāti pie pedagoga līdz mācību gada beigām. Pēc pilngadīgā izglītojamā vai VECĀKA lūguma pedagogs nodrošina viņam iespēju iepazīties ar attiecīgā izglītojamā veikto temata nobeiguma pārbaudes darbu.

**VIII. Mācību snieguma vērtējumu pārskatīšana**

1. Ja radušās nesaskaņas par izglītojamā vērtējumu mācību priekšmetā temata noslēgumā, pēc VECĀKU vai pilngadīga izglītojamā rakstiska pieprasījuma skolas direktors pieņem lēmumu par vērtējuma apstiprināšanu vai pārskatīšanu.
2. Ja mācību gada noslēgumā izglītojamais izsaka vēlēšanos uzlabot vērtējumu, pedagogs piedāvā kombinētu pārbaudes darbu, kas ietver būtiskāko mācību gada sasniedzamo rezultātu pārbaudi mācību priekšmetā (kursā). Šajā darbā iegūtā vērtējuma svars ir 70% pret iepriekš iegūto vērtējumu gadā. Šāds darbs tiek pildīts klātienē SKOLĀ. Gada vērtējums šādā gadījumā tiek aprēķināts pēc formulas: **gada atzīme x 0.3 + kombinētā darba atzīme x 0.7.** Rezultāts ir izglītojamā gada vērtējums. Piemērs pielikumā Nr. 2.

**IX. Noslēguma jautājumi**

1. Atzīt par spēkā zaudējušu Iekšējo normatīvo aktu Nr. 4.2.3. Jelgavas novada Neklātienes vidusskolas izglītojamo mācību sasniegumu vērtēšanas kārtība.
2. Vērtēšanas kārtība stājas spēkā 2024. gada 5. septembrī.
3. Grozījumus vērtēšanas kārtībā izdara, pamatojoties uz izmaiņām normatīvajos aktos vai skolas pedagoģiskās padomes lēmumu.
4. pielikums

Snieguma līmeņu apraksts 4.–12. klašu skolēnu mācību sasniegumu vērtēšanai

|  |  |  |  |  |  |
| --- | --- | --- | --- | --- | --- |
| 1. | Snieguma līmenis | Sācis apgūt | Turpina apgūt | Apguvis | Apguvis padziļināti |
| 2. | Balles | 1–2 | 3–4 | 5–6 | 7–8 | 9–10 |
| 3. | Apguves procenti | 0–20 % | 21–40 % | 41–66 % | 67–86 % | 87–100 % |
| 4. | Kritēriji  |
| 4.1 | Demonstrēto zināšanu, izpratnes, prasmju mācību jomā un caurviju prasmju apjoms un kvalitāte | Skolēns, demonstrējot sniegumu, izmanto vienu atbilstošu ideju vai prasmi situācijā, kurā ir šaurs disciplinārs / mācību jomas konteksts. | Skolēns, demonstrējot sniegumu, izmanto vairākas savstarpēji nesaistītas idejas vai prasmes šaurā disciplinārā / mācību jomas kontekstā. | Skolēns, demonstrējot sniegumu, kurā izmanto vairākas idejas vai prasmes, veido savstarpējas sakarības disciplinārā / mācību jomas kontekstā. | Skolēns, demonstrējot sniegumu, kurā izmanto vairākas atbilstošas idejas vai prasmes no dažādām disciplīnām / mācību jomām, veido savstarpējas sakarības un vispārina. |
| 4.2 | Atbalsta nepieciešamība | Skolēns, demonstrējot sniegumu, lieto doto vai jau zināmu paņēmienu ar pieejamo atbalstu. | Skolēns, demonstrējot sniegumu, patstāvīgi lieto zināmu paņēmienu. | Skolēns, demonstrējot sniegumu, izvēlas un patstāvīgi lieto atbilstošu paņēmienu vai pierakstu. | Skolēns, demonstrējot sniegumu, izvēlas un patstāvīgi lieto atbilstošu paņēmienu un, ja nepieciešams, pielāgo to. |
| 4.3 | Spēja lietot apgūto tipveida un nepazīstamā situācijā | Skolēns demonstrē sniegumu zināmā tipveida situācijā. | Skolēns demonstrē sniegumu gan zināmā tipveida situācijā, gan mazāk zināmā situācijā. | Skolēns demonstrē sniegumu gan zināmā tipveida situācijā, gan nepazīstamā situācijā. | Skolēns demonstrē sniegumu gan zināmā tipveida situācijā, gan nepazīstamā, gan starpdisciplinārā situācijā. |

2. pielikums

**Piemērs, kā aprēķināt gada vērtējumu, ja izglītojamais raksta kombinēto pārbaudes darbu mācību gada beigās.**

Izglītojamā summatīvie vērtējumi pārbaudes darbos ir 7;2;5;6, kas veido gada atzīmi 5 balles. Izglītojamais ir izteicis vēlmi rakstīt kombinēto noslēguma darbu un to uzraksta uz 8 ballēm. Skolotājs jauno gada vērtējumu rēķina pēc formulas: iepriekš iegūtais gada vērtējums ( 5 balles) x 30% jeb 0.3. Kombinētā darba atzīme ( 8 balles) x ir 70% jeb 0.7. kopā ir 1,5+ 5.6= 7.1, kas nozīmē, ka izglītojamā gada vērtējums ir 7 balles.